**РЕПУБЛИКА СРБИЈА**

**ОПШТИНА ГОРЊИ МИЛАНОВАЦ**

**ПРЕДСЕДНИК ОПШТИНЕ**

**Број: 1-404-368**

**Датум:12.10.2017.године**

На основу члана 53. Статута општине Горњи Милановац („Сл. гласник општине Горњи Милановац“, број: 23/16), и члана 3. став 1. Одлуке о условима и начину поверавања обављања линијског превоза путника у градском и приградском саобраћају на територији општине Горњи Милановац на основу јавног конкурса („Сл. гласник општине Горњи Милановац“, број 6/09)

**ПРЕДСЕДНИК ОПШТИНЕ ГОРЊИ МИЛАНОВАЦ**

расписује

**Ј А В Н И К ОН К У Р С**

**ЗА ПРИКУПЉАЊЕ ПОНУДА ЗА ПОВЕРАВАЊЕ ОБАВЉАЊА ЈАВНОГ ЛИНИЈСКОГ ПРЕВОЗА ПУТНИКА**

**У ГРАДСКОМ И ПРИГРАДСКОМ САОБРАЋАЈУ**

**НА ТЕРИТОРИЈИ ОПШТИНЕ ГОРЊИ МИЛАНОВАЦ**

 1. Јавни конкурс се расписује у циљу прикупљања понуда за поверавање обављања јавног линијског превоза путника у градском и приградском саобраћају на територији општине Горњи Милановац, на линијама прецизираним у конкурсној документацији.

 2. Обављање комуналне делатности линијског превоза путника у градском и приградском саобраћају на територији општине Горњи Милановац поверава се на период од 3 (три) године.

 3. Обављање поверене комуналне делатности вршиће се по ценама образованим по посебним прописима уз сагласност Председника општине и регистрованом и овереном реду вожње.

 4. Право учешћа на конкурсу имају привредна друштва или друга правна лица и предузетници која су регистрована за обављање јавног линијског превоза путника, која су уписана у акт којим се утврђује исуњеност услова за отпочињање и обављање јавног превоза путника, који се издаје у складу са законом, власници су најмање 35 (тридесетпет) регистрована аутобуса, имају обезбеђен паркинг простор за сва возила којима обављају превоз и имају простор, опрему и кадрове за послове редовног одржавања возила и контролу техничке исправности, који испуњавају услове утврђене Законом о превозу путника у друмском саобраћају („Сл. гласник РС“, број 68/2015),

конкурсном документацијом и Одлуком о организацији и начину обављања јавног превоза путника на територији општине Горњи Милановац („Сл. гласник општине Горњи Милановац“, број 30/08, 7/10, 22/10,30/12 и 20/17).

 5. Учесник конкурса дужан је да уз понуду достави доказе прецизиране конкурсном документацијом.

 6. Преузимање конкурсне документације може се извршити у згради Општинске управе општине Горњи Милановац, Таковска бр. 2, канцеларија – 25 и интернет страници Општине Горњи Милановац www.gornjimilanovac.rs.

 7. Понуде се достављају у затвореним ковертима са назнаком: „Пријава на конкурс за обављање јавног линијског превоза путника у градском и приградском саобраћају на територији општине Горњи Милановац – „НЕ ОТВАРАЈ“; НА АДРЕСУ: Општинска управа општине Горњи Милановац, Таковска 2,32 300 Горњи Милановац.

 Рок за достављање понуда је 15 дана од дана објављивања конкурса у дневном листу „Данас“, односно до 30.10.2017.године до 12.00 сати. Отварање понуда је истог дана у 12.30 сати у просторијама Општинске управе општине Горњи Милановац, Таковска бр. 2 (мала сала)

 8. Непотпуне, незатворене и неблаговремено поднете понуде неће се узети у разматрање. Понуда мора да саджи обрасце и доказе тражене конкурсном документацијом.

9. Критеријуми за оцењивање, рангирање и вредновање понуда ближе су одређени конкурсном документацијом.

 10. Одлука о избору најповољније понуде биће донета у року од 5(пет) дана од дана отварања понуда, након чега ће се са изабраним учесником конкурса закључити уговор.

 11. Додатна обавештења могу се добити на тел. 032/515 0047, Група за јавне набавке.

 **ПРЕДСЕДНИК ОПШТИНЕ**

 **Дејан Ковачевић с.р.**